ברגע האחרון 
שׁוּב רָצִיתִי לִהְיוֹת בּוּק ג'וֹנְס,; לִתְפֺּס מַה קּוֹרֶה וְלוּ בְּאִחוּר מְסֻיָּם,; לַעֲלוֹת וְלִדְהֺר דִיגִידָן-דִיגִידָן עַל סוּסִי הַלָּבָן,; סוּס וְרוכְבוֹ בְּאוֹתָהּ נְשִׁימָה עֲצוּרָה.; רָצִיתִי לִגְזֺל מֵהַזְּמַן הַנִּבְזֵה אֶת הַשְּׁנִיוֹת הַנָּעוֹת; לְעֵבֶר הָרַע מִכָּל רַע.; רָצִיתִי לְהַגִּיעַ, כֵּן-כֵּן, רַק לְהַגִּיעַ אֶל גֶּזַע הָעֵץ,; לְנַתֵּק אֶת כְּבָלֶיהָ שֶׁל הָאִשָּׁה הַצְּעִירָה,; שֶׁל הָאִשָּׁה הַיְקָרָה,; וְלָשׁוּב, כְּשֶׁהִיא חוֹבֶקֶת אוֹתִי מֵאָחוֹר,; נִשָּׂאִים גּוּף אֶחָד, כְּמוֹ בְּסִינֶמָה "עֵדֶן",; לְעֵבֶר הַסּוֹף הַטּוֹב מִכָּל טוֹב, ; הַחוֹגֵג בְּעֵינַיִם לַחוֹת מִדִּמְעָה מוּאָרָה,; כְּשֶׁיּוֹצְאִים אֶל הָרְחוֹב וּכְבָר עֶרֶב,; מְאֻשָּׁרִים, לְטוּפֵי רוּחַ יָם; 